Klas GG Garratt-stoomlokomotief - Wikipedia
Klas GG Garratt-stoomlokomotief
Suid-Afrikaanse Klas GG 2-6-2+2-6-2
Klas GG no. 2290 in Kaapstad, ongeveer 1930
Totaal: 20.523 m
Enjins: 3.048 m
6.515 m totaal
Plaatraam, 10.770 m tussen spilpunte
16.5 t op die 4de drywer
106.6 t leeg
150.1 t gelaai
16 000 ℓ (3 500 gal) voor
5 000 ℓ (1 100 gal) agter
2.057 m binnediameter
3.572 m binnelengte
288 buise van 50.8 mm
660 mm (26 dm) slag
177 kN (39 900 lbk) teen 75% stoomdruk
Die Klas GG Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is met 'n uitleg van 2-6-2+2-6-2. Dit was die enigste Garratt-stoomlokomotief wat ontwerp was om diens te doen op passasiersdienste en wel op die Union Limited- en Union Express-lyne.
Beyer, Peacock het een lokomotief, nommer 2290, afgelewer in 1925. Die lokomotief het 'n plaatraam gehad, 'n Belpaire vuurkas, toegerus met Walschaerts-klepratwerk en gebruik oorverhitte stoom. Dit kon die maksimum wettige spoed van die SAS&H van 55 m.p.u. bereik maar aangesien dit slegs twee voorwiele gehad het (vier was die norm) was dit wankelrig teen hoë snelhede en is in 1947 onttrek.
Die Klas GG 2-6-2+2-6-2 Dubbel Prairie-tipe Garrattlokomotief was 'n ontwikkeling uit die Klas GB, wat ontwerp is vir die Suid-Afrikaanse Spoorweë met groot dryfwiele vir vinnige passasiersdiens op hooflynroetes.
Om koste laag te hou, is die silinders nie vergroot om te vergoed vir die vergrote wieldeursnee nie, met die gevolg dat sy trekkrag swakker was as dié van die Klas 15CA wat 'n jaar later ingebruik gestel is op dieselfde lyn.
Die Garratt kon egter 'n vrag van 1 265 ton teen 'n 1 in 80 helling baasraak, en kon 345 ton binne slegs 62 minute uittrek teen die 1 in 40 helling van die Hexrivier Spoorwegpas (24 km) sonder die hulp van 'n stootlokomotief.
No. 2290 soos afgelewer, ongeveer 1925
↑ Hamilton, Gavin N., The Garratt Locomotive – Garratt Locomotives produced by Beyer, Peacock. URL besoek op 10 November 2012
↑ 2,0 2,1 Holland, D.F. (1972). Steam Locomotives of the South African Railways, Volume 2: 1910–1955 (1st ed.). Newton Abbott, Devon: David & Charles. pp. 103–105. ISBN 978-0-7153-5427-8.
↑ Paxton, Leith; Bourne, David (1985). Locomotives of the South African Railways (1ste uitg.). Kaapstad: Struik. ISBN 0869772112. pp. 92-93
Wikimedia Commons het meer media in die kategorie Klas GG Garratt-stoomlokomotief.
Ontsluit van "https://af.wikipedia.org/w/index.php?title=Klas_GG_Garratt-stoomlokomotief&oldid=1885748"